钦定古今图书集成/理学汇编/经籍典/第035卷 > 拾遗记 > 《周灵王篇》
## 钦定古今图书集成/理学汇编/经籍典/第035卷 > 拾遗记 > 《周灵王篇》

录曰：“详观前史，历览先诰，《援神钩命》之说，六经纬候
之志，研其大较，与今所记相符，语乎幽秘，弥深影响，
故述作《书》者，莫不宪章古策，斟酌旧文，盖以至圣之
德列广也，是以尊德崇道，必欲尽其真极，崑华不足
以匹其高，沧溟未淂以方其广，含生有识，仰之如日
月焉。”夫子生锺周季，王政寝缺，愍大道之将崩，惜文
雅之垂坠，乃搜旧章而定《五礼》，采遗音而正六乐，固
以栋宇生民，舟航万代者也。所谓崇德广业，其谓是
乎？《孟子》云：“千年一圣，谓之连步。”自绝笔以来，载历年
祀，难可称筭。故通人之言，“有圣将及”，后来诸疑，更发
明其章也。